Document ID: 32006R1585

KOMISSION ASETUS (EY) N:o 1585/2006,
annettu 24 päivänä lokakuuta 2006,
neuvoston asetuksen (EY) N:o 318/2006 liitteen III muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 20 päivänä helmikuuta 2006 annetun neuvoston asetuksen (EY) N:o 318/2006 (1) ja erityisesti sen 10 artiklan 1 kohdan,
sekä katsoo seuraavaa:
(1)
Asetuksen (EY) N:o 318/2006 liitteessä III vahvistetaan sokerin, isoglukoosin ja inuliinisiirapin tuotantokiintiöt kansallisella ja alueellisella tasolla. Kiintiöitä on mukautettava markkinointivuoden 2006/2007 osalta viimeistään 30 päivänä syyskuuta 2006.
(2)
Mukautuksissa on erityisesti otettava huomioon asetuksen (EY) N:o 318/2006 8 ja 9 artiklan soveltamisen tulokset sokerin lisäkiintiöiden sekä isoglukoosin lisä- ja täydentävien kiintiöiden myöntämisen osalta. Mukautuksissa on otettava huomioon neuvoston asetuksen (EY) N:o 318/2006 soveltamista koskevista yksityiskohtaisista säännöistä sokerin sisämarkkinoiden ja kiintiöjärjestelmän hallinnoinnin osalta 29 päivänä kesäkuuta 2006 annetun komission asetuksen (EY) N:o 952/2006 (2) 12 artiklassa säädetyt jäsenvaltioiden tiedonannot, jotka koskevat erityisesti tiedonannon antamispäivänä jo myönnettyjä lisä- ja täydentäviä kiintiöitä.
(3)
Asetuksen (EY) N:o 318/2006 liitteessä III vahvistettujen kiintiöiden mukautuksissa on niin ikään otettava huomioon yhteisön sokerialan väliaikaisesta rakenneuudistusjärjestelmästä ja yhteisen maatalouspolitiikan rahoituksesta annetun asetuksen (EY) N:o 1290/2005 muuttamisesta 20 päivänä helmikuuta 2006 annetun neuvoston asetuksen (EY) N:o 320/2006 (3) 3 artiklan soveltamisen tulokset kiintiöistään luopuville yritykselle maksettavan rakenneuudistustuen osalta. Tämän vuoksi on tarpeen ottaa huomioon kiintiöt, joista on luovuttu arvioidusta määrärahojen käytettävyydestä rakenneuudistustuen myöntämiseksi markkinointivuonna 2006/2007 29 päivänä syyskuuta 2006 annetun komission tiedonannon (2006/C 234/04) (4) mukaisesti.
(4)
Asetuksen (EY) N:o 318/2006 liitteessä III vahvistettujen kiintiöiden mukauttaminen ei vaikuta yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (5) 10 f luvussa ja asetuksen (EY) N:o 320/2006 7 artiklassa säädettyihin tuen myöntämisedellytyksiin.
(5)
Sen vuoksi asetuksen (EY) N:o 318/2006 liitettä III olisi muutettava.
(6)
Tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 318/2006 liite III tämän asetuksen liitteenä olevalla tekstillä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä lokakuuta 2006.

Labels: 7
18
17
6